CELEX: 32017D2410
Language: hu
Date: 2017-12-20 00:00:00
Title: A Bizottság (EU) 2017/2410 végrehajtási határozata (2017. december 20.) a 2006/415/EK és a 2007/25/EK határozatnak, valamint a 2013/657/EU végrehajtási határozatnak a magas patogenitású madárinfluenzával kapcsolatos egyes védekezési intézkedések tekintetében történő módosításáról (az értesítés a C(2017) 8969. számú dokumentummal történt) (EGT-vonatkozású szöveg. )

21.12.2017   
               
               
                  HU
               
               
                  Az Európai Unió Hivatalos Lapja
               
               
                  L 342/13
               
            A BIZOTTSÁG (EU) 2017/2410 VÉGREHAJTÁSI HATÁROZATA
      (2017. december 20.)
      a 2006/415/EK és a 2007/25/EK határozatnak, valamint a 2013/657/EU végrehajtási határozatnak a magas patogenitású madárinfluenzával kapcsolatos egyes védekezési intézkedések tekintetében történő módosításáról
      
         
            (az értesítés a C(2017) 8969. számú dokumentummal történt)
         
      
      (EGT-vonatkozású szöveg)
      AZ EURÓPAI BIZOTTSÁG,
      tekintettel az Európai Unió működéséről szóló szerződésre,
      tekintettel a belső piac megvalósításának céljával a Közösségen belüli kereskedelemben alkalmazható állategészségügyi ellenőrzésekről szóló, 1989. december 11-i 89/662/EGK tanácsi irányelvre (1) és különösen annak 9. cikke (4) bekezdésére,
      tekintettel az egyes élőállatok és állati termékek Közösségen belüli kereskedelmében a belső piac megvalósításának céljával alkalmazandó állategészségügyi és tenyésztéstechnikai ellenőrzésekről szóló, 1990. június 26-i 90/425/EGK tanácsi irányelvre (2) és különösen annak 10. cikke (4) bekezdésére,
      tekintettel a harmadik országokból a Közösségbe behozott állatok állat-egészségügyi ellenőrzésére irányadó elvek megállapításáról, valamint a 89/662/EGK, 90/425/EGK és 90/675/EGK irányelvek módosításáról szóló, 1991. július 15-i 91/496/EGK tanácsi irányelvre (3) és különösen annak 18. cikke (1) és (7) bekezdésére,
      tekintettel a harmadik országokból a Közösségbe behozott termékek állat-egészségügyi ellenőrzésének megszervezésére irányadó elvek megállapításáról szóló, 1997. december 18-i 97/78/EK tanácsi irányelvre (4) és különösen annak 22. cikke (1) és (6) bekezdésére,
      tekintettel a madárinfluenza elleni védekezésre irányuló közösségi intézkedésekről és a 92/40/EGK irányelv hatályon kívül helyezéséről szóló, 2005. december 20-i 2005/94/EK tanácsi irányelvre (5) és különösen annak 63. cikke (3) bekezdésére,
      tekintettel a kedvtelésből tartott állatok nem kereskedelmi célú mozgásáról és a 998/2003/EK rendelet hatályon kívül helyezéséről szóló, 2013. június 12-i 576/2013/EU európai parlamenti és tanácsi rendeletre (6) és különösen annak 36. cikke (1) bekezdésére,
      mivel:
      
                  (1)
               
               
                  A 2006/415/EK (7) és a 2007/25/EK (8) bizottsági határozat, valamint a 2013/657/EU bizottsági végrehajtási határozat (9) a H5N1 altípusú erősen patogén vírustörzs okozta madárinfluenza-járvány kitörését követően kerültek elfogadásra az Unióban az állatok és emberek egészségének védelme céljából.
               
            
                  (2)
               
               
                  A 2006/415/EK határozat bizonyos, a tagállamokban a H5N1 altípus alá tartozó A típusú influenzavírus által okozott magas patogenitású madárinfluenza kitörése esetén alkalmazandó védekezési intézkedéseket határoz meg, többek között „A” és „B” terület létrehozását a feltételezett vagy bizonyított járványkitörést követően.
               
            
                  (3)
               
               
                  A 2007/25/EK határozat az erősen patogén vírustörzs okozta madárinfluenzával kapcsolatos, valamint a tulajdonosaik kíséretében lévő, kedvtelésből tartott madarak Unióba való behozatalára vonatkozó egyes védekezési intézkedéseket határoz meg.
               
            
                  (4)
               
               
                  A 2013/657/EU végrehajtási határozat úgy rendelkezik, hogy a madárinfluenza H5N1 altípusának Svájc területén a vadon élő madarak körében való előfordulása vagy a baromfik körében való kitörése esetén Svájcnak csak azon részei tekintetében kell alkalmazni uniós védekezési intézkedéseket, ahol az említett harmadik ország illetékes hatósága a 2006/415/EK és a 2006/563/EK bizottsági határozatban (10) előírt védekezési intézkedésekkel egyenértékű intézkedéseket alkalmaz.
               
            
                  (5)
               
               
                  A 2006/415/EK és a 2007/25/EK határozatban, valamint a 2013/657/EU végrehajtási határozatban előírt intézkedések 2017. december 31-ig alkalmazandók.
               
            
                  (6)
               
               
                  Az elmúlt néhány évben az Unióban a baromfik és más, fogságban élő madarak körében, továbbá a vadon élő madarak esetében a legtöbb nagy patogenitású madárinfluenza kitörését ázsiai eredetű, a H5N1-től eltérő H5 altípus okozta. Azonban az említett vírustörzs számos ázsiai és afrikai országban továbbra is széles körben terjed mind a baromfik és más fogságban tartott madarak, mind a vadon élő madarak körében, továbbra is veszélyeztetve az Unióban az állatok és az emberek egészségét.
               
            
                  (7)
               
               
                  Ezért indokolt a baromfik és más fogságban tartott madarak körében előforduló magas patogenitású madárinfluenza kitörésére vonatkozó egyes védekezési intézkedések útján tovább csökkenteni az említett vírus által okozott kockázatokat az Unióban, valamint fenntartani azokat az intézkedéseket, amelyek célja a magas patogenitású madárinfluenza-vírusoknak a baromfiáruk, illetve a kedvtelésből tartott madarak behozatala által az Unióba történő bejutásának megakadályozása.
               
            
                  (8)
               
               
                  A tulajdonosukat kísérő, kedvtelésből tartott madarak behozatala alacsony kockázatot jelent a madárinfluenza-vírus Unióba történő bejutása tekintetében, feltéve, hogy teljesülnek a 2007/25/EK határozat követelményei, és a madarak úti célja a tulajdonos vagy a felelős személy háztartása vagy más lakóhelye. A kedvtelésből tartott madaraknak az Unióba történő belépésüket követő tartózkodási helyére vonatkozó követelményeket azonban a 2007/25/EK határozat nem rögzíti kellőképpen, ami azt eredményezheti, hogy az ilyen madarak rendezvényeken, bemutatókon, vásárokon, kiállításokon szerepelhetnek vagy egyéb, madarakat összegyűjtő helyszínekre kerülhetnek, ami a fertőzés lehetséges terjedésének magasabb kockázatával jár. Ezért a 2007/25/EK határozatot módosítani kell, és egyértelműen rendelkezni kell arról, hogy az ilyen madarak az Unióba való belépésüket követő 30 napig ne vehessenek részt ilyen eseményeken.
               
            
                  (9)
               
               
                  Az Európai Élelmiszerbiztonsági Hatóság 2017. szeptember 14-én tudományos szakvéleményt (11) fogadott el a madárinfluenzáról (a továbbiakban: az EFSA véleménye). A 2006/415/EK és a 2007/25/EK határozatban, valamint a 2013/657/EU végrehajtási határozatban előírt intézkedéseket az EFSA véleményében szereplő megállapítások fényében felül kell vizsgálni.
               
            
                  (10)
               
               
                  A jelenlegi védekezési intézkedések fenntartása és az EFSA véleményének megállapításai alapján az uniós szabályok tervezett felülvizsgálatára vonatkozó szakpolitikai lehetőségek alapos értékelése érdekében a 2006/415/EK és a 2007/25/EK határozatot, valamint a 2013/657/EU végrehajtási határozatot 2018. december 31-ig meg kell hosszabbítani.
               
            
                  (11)
               
               
                  A 2007/25/EK határozat tekintetében helyénvaló aktualizálni a kedvtelésből tartott madarak Unióba történő behozatalára vonatkozó feltételeket, és rendelkezni a madárinfluenza H7-es antigén diagnosztikai vizsgálatok és vakcinák céljára történő felhasználásáról.
               
            
                  (12)
               
               
                  Ezenkívül az uniós szabályok alkalmazásának megkönnyítése érdekében – ideértve a kedvtelésből tartott madarak Unióba történő behozatalához szükséges bizonyítványt is – a 2007/25/EK határozatban szereplő bizonyos kereszthivatkozásokat az uniós jogszabályok változásaira való tekintettel frissíteni kell.
               
            
                  (13)
               
               
                  A fentieknek megfelelően a 2006/415/EK, a 2007/25/EK határozatot és a 2013/657/EU végrehajtási határozatot módosítani kell.
               
            
                  (14)
               
               
                  A kedvtelésből tartott madarak Unióba történő behozatala zavarainak elkerülése érdekében bizonyos feltételek mellett egy átmeneti időszakban engedélyezni kell a 2007/25/EK határozat szerint, az e határozat által bevezetett módosításokat megelőzően kibocsátott állategészségügyi bizonyítványok használatát.
               
            
                  (15)
               
               
                  Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
               
            ELFOGADTA EZT A HATÁROZATOT:
      1. cikk
      A 2006/415/EK határozat 12. cikkében a „2017. december 31.” időpont helyébe a „2018. december 31.” időpont lép.
      2. cikk
      A 2007/25/EK határozat a következőképpen módosul:
      
                  1.
               
               
                  Az 1. cikk (1) bekezdésének b) pontja a következőképpen módosul:
                  
                              a)
                           
                           
                              a ii., iii. és vi. pont helyébe a következő szöveg lép:
                              
                                          „ii.
                                       
                                       
                                          alkalmazták velük szemben a behozatalt követő 30 napos karanténintézkedéseket a rendeltetési hely szerinti tagállamban a 139/2013/EU bizottsági végrehajtási rendelet (*1) 6. cikkének első bekezdésével összhangban engedélyezett helyen, vagy
                                       
                                    
                                          iii.
                                       
                                       
                                          az elmúlt hat hónapban és legkésőbb 60 nappal a harmadik országból történő szállítást megelőzően az érintett fajok vonatkozásában jóváhagyott, madárinfluenza elleni H5 és H7 vakcinával történő, a termelő utasításaival összhangban elvégzett vakcinázásban és legalább egyszer ismételt vakcinázásban részesültek, vagy
                                       
                                    
                                          iv.
                                       
                                       
                                          a kivitel előtt legalább 10 napra elkülönítették és egy legkorábban az elkülönítés harmadik napján vett mintán elvégzett, a madárinfluenza H5 és H7 antigénjének vagy genomjának kimutatására szolgáló vizsgálatnak vetették őket alá az Állategészségügyi Világszervezet által rendszeresen aktualizált, a szárazföldi állatokra vonatkozó diagnosztikai vizsgálatokról és vakcinákról szóló kézikönyv előírásai szerint, és
                                       
                                    
                                 (*1)  A Bizottság 139/2013/EU végrehajtási rendelete (2013. január 7.) egyes madarak Unióba történő behozatalára vonatkozó állat-egészségügyi feltételek és a karantén alá helyezésükkel kapcsolatos feltételek megállapításáról (HL L 47., 2013.2.20., 1. o.).”"
						
                           
                        
                              b)
                           
                           
                              A pont egy új v. alponttal egészül ki:
                              
                                          „v.
                                       
                                       
                                          az Unión belül egy háztartásba vagy más lakóhelyre szállítják őket, és az Unióba való belépésüket követő 30 napig nem léphetnek be rendezvények, bemutatók, vásárok, kiállítások vagy egyéb, madarakat összegyűjtő események területére, kivéve az engedélyezett karanténlétesítményeket az Unióba való behozatalt követően a ii. alpontban említettek szerint.”
                                       
                                    
                        
            
                  2.
               
               
                  A 2. cikk (4) bekezdésének helyébe a következő szöveg lép:
                  „(4)   Amennyiben ezek az ellenőrzések kimutatják, hogy az állatok nem felelnek meg az ebben a határozatban előírt követelményeknek, az 576/2013/EU európai parlamenti és tanácsi rendelet (*2) 35. cikke alkalmazandó.
                  
                     (*2)  Az Európai Parlament és a Tanács 576/2013/EU rendelete (2013. június 12.) a kedvtelésből tartott állatok nem kereskedelmi célú mozgásáról és a 998/2003/EK rendelet hatályon kívül helyezéséről (HL L 178., 2013.6.28., 1. o.).”"
						
               
            
                  3.
               
               
                  A 6. cikkben a „2017. december 31-ig” időpont helyébe a „2018. december 31-ig” időpont lép.
               
            
                  4.
               
               
                  A II. melléklet II. részében az állategészségügyi bizonyítványminta a következőképpen módosul:
                  
                              a)
                           
                           
                              a 3. pont helyébe a következő szöveg lép:
                              
                                          „[3.
                                       
                                       
                                          a madár/madarak az alábbi feltételek legalább egyikének eleget tesz(nek):
                                          
                                                      (1) vagy
                                                      
                                                   
                                                   
                                                      [amennyiben a 206/2010/EU rendelet I. mellékletének 1. részében vagy a II. mellékletének 1. részében felsorolt harmadik országból érkezik/érkeznek és az I.11. pontban meghatározott telephelyeken tartották hivatalos felügyelet mellett a feladást megelőzően legalább 30 napig, és hatékonyan védték a más madarakkal való érintkezéstől;]
                                                   
                                                
                                                      (1) vagy
                                                      
                                                   
                                                   
                                                      [vakcinázásban részesült(ek) … –án/én [éééé/hh/nn] és ismételt vakcinázásban részesült(ek) … –án/én [éééé/hh/nn] az elmúlt 6 hónapban, legkésőbb a feladást megelőző 60. napon a termelőnek a madárinfluenza megelőzésére vonatkozó utasításai szerint a H5 és H7 altípusú madárinfluenza elleni vakcina használatával. A felhasznált vakcina/vakcinák nem élő vakcina/vakcinák, és az(oka)t az érintett fajok vonatkozásában a feladás szerinti harmadik országban vagy az Európai Unió legalább egy tagállamában jóváhagytak;]
                                                   
                                                
                                                      (1) vagy
                                                      
                                                   
                                                   
                                                      [feladás előtt legalább 10 napra elkülönítették és egy leghamarabb az elkülönítés harmadik napján vett minta alapján a madárinfluenza H5 és H7 antigénjének vagy genomjának kimutatására szolgáló vizsgálatnak vetették alá egy … –án/-én [éééé/hh/nn], az Állategészségügyi Világszervezet rendszeresen aktualizált, a szárazföldi állatokra vonatkozó diagnosztikai vizsgálatokról és vakcinákról szóló kézikönyvének 2.3.4. fejezetében található előírások szerint;]
                                                   
                                                
                                                      
                                                         és
                                                      
                                                   
                                                   
                                                      az Unión belül egy háztartásba vagy más lakóhelyre szállítják őket, és az Unióba való belépésüket követő 30 napig nem léphetnek be rendezvények, bemutatók, vásárok, kiállítások vagy egyéb, madarakat összegyűjtő események területére.]
                                                   
                                                
                                                      (1) vagy
                                                      
                                                   
                                                   
                                                      
                                                                  [3.
                                                               
                                                               
                                                                  a tulajdonos ill. a madárért/madarakért felelős személy kijelentette, hogy intézkedéseket foganatosított az Európai Unióba történő beléptetés utáni 30 napos karanténezésről egy engedélyezett karanténlétesítményben vagy karanténállomáson a 139/2013/EU végrehajtási rendelet 6. cikkének első bekezdése szerint.”
                                                               
                                                            
                                                
                                    
                        
                              b)
                           
                           
                              a 4.1. pont helyébe a következő szöveg lép:
                              
                                          „(4.1.)
                                       
                                       
                                          a madár/madarak az 576/2013/EU rendelet 3. cikkének b) pontjában szereplő meghatározás szerint kedvtelésből tartott, nem kereskedelmi célú mozgásra szánt állat(ok).”
                                       
                                    
                        
            
                  5.
               
               
                  A III. melléklet a következő 5. ponttal egészül ki:
                  
                              „5.
                           
                           
                              a madarakat az Unión belül egy háztartásba vagy más lakóhelyre kell szállítani, és az Unióba való belépésüket követő 30 napig nem léphetnek be rendezvények, bemutatók, vásárok, kiállítások vagy egyéb, madarakat összegyűjtő események területére, kivéve az engedélyezett karanténlétesítménybe történő szállítást az Unióba való behozatalt követően.”
                           
                        
            3. cikk
      A 2013/657/EU végrehajtási határozat 4. cikkében a „2017. december 31.” időpont helyébe a „2018. december 31.” időpont lép.
      4. cikk
      A 2018. március 1-jéig tartó átmeneti időszakban azok a kedvtelésből tartott madarak, amelyeket az említett időpontot megelőzően a 2007/25/EK határozat II. mellékletében meghatározott állategészségügyi bizonyítványminta szerint kiállított érvényes állategészségügyi bizonyítvány, valamint az említett határozat III. mellékletében meghatározott nyilatkozat – a 2007/25/EK határozatnak az e határozat 2. cikke által bevezetett módosításai előtti változata – kísér, továbbra is beléphetnek az Unióba.
      5. cikk
      Ennek a határozatnak a tagállamok a címzettjei.
      
         Kelt Brüsszelben, 2017. december 20-án.
         
            
               a Bizottság részéről
            
            Vytenis ANDRIUKAITIS
            
               a Bizottság tagja
            
         
      
      
         (1)  HL L 395., 1989.12.30., 13. o.
      
      
         (2)  HL L 224., 1990.8.18., 29. o.
      
      
         (3)  HL L 268., 1991.9.24., 56. o.
      
      
         (4)  HL L 24., 1998.1.30., 9. o.
      
      
         (5)  HL L 10., 2006.1.14., 16. o.
      
      
         (6)  HL L 178., 2013.6.28., 1. o.
      
      
         (7)  A Bizottság 2006/415/EK határozata (2006. június 14.) a Közösségben a baromfiknál előforduló magas patogenitású madárinfluenza H5N1 altípusával kapcsolatos egyes védekezési intézkedésekről és a 2006/135/EK határozat hatályon kívül helyezéséről (HL L 164., 2006.6.16., 51. o.).
      
         (8)  A Bizottság 2007/25/EK határozata (2006. december 22.) a nagy patogenitású madárinfluenzával kapcsolatos egyes védekezési intézkedésekről és a tulajdonosaik kíséretében lévő, kedvtelésből tartott madarak Közösségbe való behozataláról (HL L 8., 2007.1.13., 29. o.).
      
         (9)  A Bizottság 2013/657/EU végrehajtási határozata (2013. november 12.) a nagy patogenitású madárinfluenza H5N1 altípusának Svájc területén való kitörése esetén alkalmazandó egyes védekezési intézkedésekről és a 2009/494/EK határozat hatályon kívül helyezéséről (HL L 305., 2013.11.15., 19. o.).
      
         (10)  A Bizottság 2006/563/EK határozata (2006. augusztus 11.) a Közösségben a vadon élő madarakban előforduló nagy patogenitású madárinfluenza H5N1 altípusával kapcsolatos egyes védekezési intézkedésekről és a 2006/115/EK határozat hatályon kívül helyezéséről (HL L 222., 2006.8.15., 11. o.).
      
         (11)  The EFSA Journal 2017.; 15(10):4991.